יוויז'ן אייר

יוּוִיזְ'ן אייר בע"מ (באנגלית: UVision Air Ltd) היא חברה ישראלית שנוסדה בינואר 2011, העוסקת בפיתוח, ייצור ושיווק של טילים מתקדמים וחימוש משוטט אווירי, לשימוש צבאי לכוחות הלוחמים ביבשה, באוויר ובים. מערכות החברה, הידועות בכינויין "הירו" (Hero), נועדו לתקיפה ממוקדת של מגוון מטרות בטווחים שונים. לחברה שיתופי פעולה עם יצרנים ותעשיות ביטחוניות ברחבי העולם, עם צה"ל ועם צבאות בעולם וכן עם שותפים ולקוחות בינלאומיים במדינות נאט"ו, ארצות הברית, אירופה, מזרח אסיה ונסיכויות במפרץ הפרסי. החברה הוקמה בשנת 2011 בידי אנשי צבא ומחקר ישראליים, בהשקעה ובבעלות של חברת מגנוס השוודית. ב-2015 החלה החברה מבססת את פעילותה בתחום החימוש המשוטט. האלוף במיל' יאיר נוה מונה לשמש יו"ר הדירקטוריון של החברה לאחר פרישתו מתפקידו כסגן הרמטכ"ל. מלבדו מעסיקה החברה שורה של אישי צבא ישראליים, בהם המנכ"ל הנוכחי, ד"ר רן גוזלי, שהחליף את המנכ"ל הקודם האלוף במיל' אבי מזרחי. בשנה זו ביקשה החברה לייצא מל"טים לנסיכות במפרץ הפרסי. ב-2016 נחתם הסכם בין יוויז'ן לחברת ריית'יאון האמריקאית לשיווק ויצוא משותף של מוצרי החברה. ב-2017 הציגה החברה לראשונה באירופה, בשיתוף פעולה עם ענקית האלקטרוניקה האירופית תאלס, את המשוטט "HERO 30" שניתן להפעלה בידי חייל בודד. החברה רכשה את רכוש חברת אמית (EMIT), חברה לפיתוח מזל"טים שנוסדה בשנות ה-80 של המאה ה-20. בשלב מסוים התגלעה מחלוקת בין אנשי יוויז'ן אייר ובין מייסד אמית, ולאחר שחברת מגנוס רכשה גם את כל מניותיה של אמית ושינתה את שמה ל'יוויז'ן מחקר ופיתוח', הוא פוטר מהחברה. במשפט שניהל בין השנים 2014–2016 נגד התעשייה האווירית לישראל שהתייחס לתקופה שבה היה הבעלים של 'אמית', לא שיתפו אנשי יוויז'ן אייר פעולה עם עמדת התובע והוא תבע בתביעה נגזרת גם את החברה. תביעה זו נדחתה וכמוה גם הערעור שהגיש לבית המשפט העליון. לאור הביקוש ההולך וגדל לחימוש משוטט ברחבי העולם, החברה הקימה את חברת UVision USA Corporation בארצות הברית ואת חברת AVision Systems Private Ltd בהודו. ב-2020 פורסם שהחברה פיתחה חימוש משוטט בשיתוף פעולה עם "מילרם רובוטיקס" האסטונית. ב-2021 נחתם הסכם בין יוויז'ן לריינמטאל הגרמנית לשיווק מוצרים של יוויז'ן באירופה. באותה השנה נבחרה יוויז'ן לשמש ספקית של חיל הנחתים של ארצות הברית. יוויז'ן מפתחת משפחת חימושים משוטטים בשם HERO .HERO הוא חימוש 'אוסף-תוקף' שמיועד לאיסוף מודיעין, מעקב אחר מטרות, ותקיפה ממוקדת של מגוון מטרות לשימוש בשדה הקרב. למשפחת המשוטטים מספר שיטות שיגור: מהקרקע באמצעות חייל בודד, מרכב וממגוון פלטפורמות ימיות ואוויריות. החימוש המשוטט טס ליעד, חג מעל אזור המטרה, מאתר מטרות ותוקף. החימוש המשוטט מופעל מרחוק, והבקרה מתבצעת בזמן אמת באמצעות מערכת תקשורת. למשוטט מצלמה אלקטרו-אופטית אשר תמונתה נקלטת בתחנת השליטה והבקרה. החימושים המשוטטים של יוויז'ן בעלי טווחי פעילות שונים (מטווחים קצרים של קילומטרים בודדים ועד לטווחים רחוקים של מאות קילומטרים) למגוון רחב של משימות מבצעיות. כל המערכות מצוידות במערכות ניווט, הנחיה, יכולות תצפית ואיסוף ויכולות תקיפה קטלניות. מערכות החברה נמצאות בשימוש מבצעי בצבאות שונים. יוויז'ן הדגימה את יכולות משפחת המשוטטים (Hero Loitering Munitions) ומערכת הסימולטור המתקדם בצבאות רבים בעולם. מוצרי החברה הוצגו בתערוכות בינלאומיות רבות ברחבי העולם. החימושים המשוטטים מבית יוויז'ן בעלי מבנה אווירודינמי מיוחד המאפשר רמת דיוק טובה ופגיעה במטרות, מערכות חימוש מונחה וניווט מהמתקדמות בעולם, מגוון סוגי ראשי נפץ ושילוב מלא של מוקדי שליטה ובקרה המחוברים באמצעי תקשורת ועורקי נתונים – מספקים לכוחות הלוחמים, מענה מותאם לצרכים המשתנים של המשימה. המערכות מותאמות לטווחים, משך טיסה ולתנאי שטח ספציפיים ומשתנים. המערכות משמשות, בין היתר, למשימות טקטיות של איסוף מודיעין, מעקב ותקיפה ממוקדת של מגוון סוגי מטרות נייחות וניידות. HERO-20 – חימוש טקטי לטווח קצר, נישא על גב לוחם, בעל יכולת שיגור מהירה תוך פרק זמן קצר. HERO-30 – חימוש משוטט לטווח קצר. ניתן לנשיאה על גב חייל יחיד לשימוש טקטי בשדה הקרב. בעל יכולת שיגור מהירה תוך פרק זמן קצר. HERO-70 – חימוש משוטט לטווח קצר. מיועד בעיקר למטרות ורכב קל. HERO-120 – חימוש משוטט לטווח בינוני. מיועד למטרות אדם, רכב קל ומשימות נ״ט. HERO-250 – חימוש משוטט לטווח ארוך. פתרון למטרות מבצעיות ייחודיות. HERO-400 – חימוש משוטט לטווח ארוך. מתאים למטרות אסטרטגיות המערבות תחמושת כבדה. HERO-900 – חימוש משוטט לטווח ארוך. מיועד למטרות אסטרטגיות המערבות תחמושת כבדה. HERO-1250 – חימוש משוטט לטווח ארוך, מיועד לפעולות אסטרטגיות המערבות תחמושת כבדה וזמן שהות ממושך במיוחד. מדיה וקבצים בנושא יוויז'ן אייר בוויקישיתוף אתר האינטרנט הרשמי של יוויז'ן אייר יוויז'ן אייר, ברשת החברתית פייסבוק יוויז'ן אייר, ברשת החברתית LinkedIn יוויז'ן אייר, סרטונים בערוץ היוטיוב הקפיצה הגדולה לכלי נשק משוטטים, באתר i-hls Multi Canister Launcher for Hero 400EC סרט וידאו רשמי UVision expands its global presence with the establishment of UVision-USA Corp., a fully owned subsidiary that will focus on the US market, באתר spsmai PARIS: UVision unveils multi-canister launcher for Hero, באתר flightglobal US army may soon use Israeli-designed ‘suicide drones’, באתר jpost Hero-30 undergoes successful maritime trial, באתר shephardmedia UVision successful Demo of its Hero-120 Loitering Munitions System for NATO, באתר armyrecognition UVision will Unveil the Hero-400EC’s Multi-Canister Launcher at Paris Air Show, באתר forceindia UVision Has Successfully Demonstrated the Hero-30 and the Hero-400EC Lethal Loitering Systems to a Strategic Customer in Asia, באתר defense-unmanned. UVision has successfully demonstrated the Hero-30 and the Hero-400EC Lethal Loitering Systems to a Strategic Customer in Asia, באתר asianmilitaryreview Hero-120 loitering munition selected for USMC OPF-M system requirement, באתר Janes UVision Scores Marine Corps Loitering Munition Contract, באתר Aviation week US Marines to Equip Armored Vehicles with Israeli Loitering Munitions, באתר The Defense Post יובל אזולאי, ‏הסלון האווירי: להתפוצץ על דאעש - ולהרוויח מזה כסף, באתר גלובס, 15 ביוני 2015 UVision Designs, באתר israeldefense Missile or UAV? UVision Introduces the WASP, באתר defense-update שי אספריל, מתחת לרדאר, באתר כלכליסט, 19 ביוני 2015 שי אספריל, מתחת לרדאר, באתר כלכליסט, 19 ביוני 2015. דן ארקין, ‏חברת UVISION בשת"פ עם הענקית ריית'יאון, באתר "IsraelDefense‏", 30 במאי 2016 עמיר רפפורט, ‏DSEI 2017: יוויז'ן מציגה בפעם הראשונה כשותפה של תאלס, באתר "IsraelDefense‏", 13 בספטמבר 2017 ברקת שמאי, ‏בשורה משמחת לדירקטורים: העליון מרחיב את הגנת "כלל שיקול הדעת העסקי", באתר גלובס, 26 באפריל 2018 ע"א 4857/16 אפרים מנשה נ' יווז'ין אייר בע"מ ואחרים, ניתן ב־24 באפריל 2018 דן ארקין ועמי רוחקס דומבה, ‏חברת UVISION הקימה חברה-בת בארה"ב, באתר "IsraelDefense‏", 11 בפברואר 2019 דן ארקין, ‏שת"פ ישראלי-אסטוני: חימוש משוטט מותקן על כרב״ם, באתר "IsraelDefense‏", 7 באוקטובר 2020 אריה אגוזי ותמיר אשל, ריינמטאל הגרמנית תשלב טילים משוטטים של יוויז'ן, בפודקאסט "הביטחוניסטים" איל בוגוסלבסקי, ‏יוויז'ן נבחרה לספק חימוש משוטט לחיל הנחתים האמריקאי, באתר "IsraelDefense‏", 16 ביוני 2021 Hero on fire, באתר janes Paris Air Show 2019- UVision unveils new HERO developments, באתר janes Man-packable kamikaze drones offer front-line tracking and strike packages, באתר armytimes PARIS AIR SHOW- UVISION UNVEILS HERO-400EC’S MULTI-CANISTER LAUNCHER, באתר monch